
Lengyel barátaink lapja a MIS. 
Ez a szó lengyelül mackót jelent. A len- 
gyel gyerekek újságja hasonló a miénk- 
hez, sok mese, vers, játék és rejtvény 
van benne, rajzos történetek; és ami 
a legfőbb, náluk is sok a mackó, mesé- 
ben, játékban, rajzban egyaránt. 
Dörmögő Dömötör 25. születésnapjára 
MIS mackó elküldte arcképét és ezt 
a mesét a Dörmögő olvasóinak. 


A nyuszi, akit Petrezselyem Péternek 
hívtak, minden reggel és minden este át- 
nyargalt a céklaföldön. Valahányszor csak 
átnyargalt rajta, mindig hajszálpontosan 
ugyanazon az ösvényen haladt. 

Mondta is egy alkalommal az öccsé- 
nek: 

— Ugyan minek is keresnék minduntalan 
új utakat! Körös-körül úgyis csak cékla 
terem. Cékla előttünk, cékla mögöttünk, 
cékla jobbra, cékla balra. Mi más is lehetne 
a céklaföldön? 

— Így igaz — bólogatott egyetértően 
az öcskös, mert ő sem keresett még soha 
új ösvényt. 

Ez volt a rend egészen tegnapig, amikor 
egyik pillanatról a másikra minden meg- 
változott. Petrezselyem Péter egyszer csak 
fogta magát, letért az ösvényről, és meg- 
lódult egyenesen a céklalevelek sűrűje felé. 
Tulajdonképpen maga sem tudta, hogy miért 
és minek. 

— Lehet, hogy unatkozom? — dünnyögte 
maga elé. — Vagy talán meg akarom kóstolni 
az összes céklalevelet? 

Hanem a töprengésnek meg a nyargalás- 
nak hamarosan vége szakadt, mert Petrezse- 
lyem Péter lába kis híján földbe gyökered- 
zett. 

— No de ilyet! — mondta —, itt fekszik 
a mezőn a Nap! Akár meg is melegedhetnék 
mellette egy kicsit, úgyis hűvös a reggel — 
gondolta, azzal odabújt az aranyszínű gömb- 
höz. 


Mit 


talált 
a nyuszi ? 


— Mit hiszel? Mit-mit-mit hiszel te? — 
csipogta valahonnan Cinke Mátyás. — A Nap 
nyomban felégetné a mezőt! Egyébként lát- 
tál már valaha levelet a Napon? 


— Nem, levelet valóban nem láttam 
rajta — ismerte be a nyulacska —, de jólesik 
melegednem ennél a gömbnél. . . 


— Megszeppentél, Petrezselyem Péter, 
azért hiszel ilyen ostobaságot — nevette 
el magát a cinke. — Hiszen látszik rajtad 
az ijedtség! A nyulak mezőszerte híresek 
a gyávaságukról. Mindentől ijedeznek, még 
egy nagyobbacska tojástól is. 

— Milyen tojástól? — csodálkozott Petre- 
zselyem Péter, és kissé megborzongott. — 
Reszketek a kíváncsiságtól! 

— Reszketsz te, a félelemtől! — nevetett 
a cinke. — A tojás pedig nem más, mint 
amit Napnak hittél. 


pakás 


— De hiszen ez itt túl nagy ahhoz, hogy 
tojás lehessen! — vélte Petrezselyem Péter. 
Mindkét füle az égnek meredt, ami nála 
az elmélyült gondolkodás jele volt. — Ekkora 
tojásból egy sárkánynak kellene kikelnie! 
Máris reszketek a boldogságtól, hogy szemé- 
lyesen is megismerhetek egy sárkányt. Egy 
ilyen rendkívüli teremtményt! 


— Reszketsz ám a rémülettől! — nevetett 
ismét a cinke, de ezt Petrezselyem Péter 
már nem hallhatta, mert elinalt a cékla- 
levelek közé. Amikor végre rátalált az is- 
merős ösvényre, megállt, és fennhangon 
mondta: — Remélem, akad itt egy csokorra 
való virág, amellyel a sárkányt üdvözöl- 
hetem! 

— Nevetséges vagy — szólalt meg vala- 
honnan újra a cinke —, sárkánytojása csak 
sárkánynak lehet, és a mi mezőnkön nyoma 
sincs semmiféle sárkánynak. De láttam ma- 
darakat, és azt is tudom, hogy ezt a tojást 
madár tojta. 

— Akkor meg miért ilyen nagy? — kér- 
dezte Petrezselyem Péter az ösvényről. — 
Először látok olyan tojást, amelyik nagyobb 
egy madárnál. 


— Hogy miért? — gondolkodott el Cinke 
Mátyás. — Miért is? Biztosan azért, mert 
ez egy naaagy, közös, családi tojás! Héjtaka- 
rékosságból. Hiszen a tojáshéj állandóan 
hiánycikk! 


— Milyen okos vagy! — dicsérte őt 
Petrezselyem Péter. — Igaz is, a ma- 


darak nem egyetlen egy ösvényen járnak 


hanem repülnek, és így beláthatják felülről 
az egész mezőt!... 


— És ráadásul semmi sem idegesít" ben- 
nünket itt fent — csicseregte vidáman 
Cinege Mátyás. — Egy szó, mint száz, ami- 
nek ki kell bújnia, az úgyis kibújik. Csak úgy 
kell bánni a tojással, mint egy tojással! 
Óvatosan! 


Cinege Mátyás ráült az aranyszínű gömbre, 
hogy kiköltse, mint egy igazi tojást. 

— Belül már csipognak ám a csibék! — 
jelentette a nyuszinak — és megkocogtatta 
a gömböt. Könnyedén kocogtatta, úgy ahogy 
egy ilyen kis csőrtől kitelt. És még ez is elég 
volt ahhoz, hogy a gömb nagy ropogással, 
sziszegéssel nyílni kezdjen, akárcsak egy 
kapu két szárnya. . . 


— Jaj! — kiáltotta rémülten Petrezselyem 
Péter, és összehúzta magát. 

— Óó! — ijedezett még Cinege Mátyás 
is, és átröppent egy bokorra. 

Mindketten becsukták a szemüket, és ami- 
kor újra kinyitották, mit láttak...? Csak 
a repedt gömböt, és semmi mást! 

— Hogy mennyi madár volt ebben a tojás- 
ban! — lelkendezett Cinege Mátyás — és 
mind elrepültek! Csak egy pár csőr maradt 
a gömbben! — azzal sorra mutogatta Péter- 
nek a lapos magokat. 


— Nahát! — Péter egy kicsit közelebb 
merészkedett, és fél szemmel odasandított 
egy bokor fedezékéből. — Hiszen ezek 
a sárkány fogai! Biztosan észrevette, hogy 


itt állok az ösvényen, és ijedtében úgy 
összekoccantak a fogai, hogy menten elvesz- 
tette őket! 

— No hallod! 

— De ilyet! 

Petrezselyem Péter és Cinege Mátyás 
késő estig vitatkoztak. 

Csak akkor mondta meg nekik az igaz- 
ságot Kunigunda, az öreg egérasszonyság, 
aki mindent tud, mert valamikor régen 
megevett egy egész könyvet. 3 

— Az aranyszínű gömb egyszerűen egy 
dinnye! A dinnyében pedig magok vannak 
és nem madárcsőrök, nem is sárkányfogak. 
De azért ne szégyenkezzetek a tévedés 
miatt. Én már régóta élek, és én sem értek 
mindent, ti pedig még gyerekek vagy- 
tok. 3 

— Úgy látszik, ahhoz, hogy megtudjunk 
egyet-mást, néha ki kell költeni a dinnyét, 
olykor fölöslegesen is! — csivogta Cinege 
Mátyás, és bekapott egy magot, hogy meg- 
jutalmazza magát ezért a felismeré- 
sért. 7 

Petrezselyem Péter pedig elkezdte ma- 
gyarázni az öccsének, hogy végtére is nem 
árt néha letérni a megszokott ösvényről, 
mert kiderülhet, hogy az ismeretlen cékla- 
rengetegben sem rejtőzködnek sárkányok! 
De az öcskös nem figyelt oda Péterre, mert 
őt most is csak a káposztához vezető ösvény 
érdekelte. 

Fordította: KUN ÉVA 
Rajzolta: JANINA KRZEMINSKA 


. annyi szál virággal, mint ahány 
.: levelű lóherét találtál. 7 ágásáét E. rajz 


" Keress ezen a mezőn négylevelű lóheré- k 
. ket. Azt tartják róluk, szerencsét hoz- " 


nak! Ha találsz a lóherék közt négy- 
levelűt, rajzolj egy virágcserepet ugyan- 
e. 


dat Dörmögő Dömötörnek; h dia sz bd aj 


rencsét hoznak a lóheré 
valami szép vegán 

OSVÁT ERZSÉBET: 


TŰ 


Volt Bencének egy szép, piros bukszá- 
ja. 

Lassan gyűltek, gyülekeztek benne a forin- 
tok. Hogy mire gyűjti, nem árulta el senki- 
nek, titok volt. 

Édesanyjának szeretett volna születés- 
napjára meglepetést szerezni. Már tudta is, 
minek örülne. Egyszer, amikor együtt sétál- 
tak, anyukája meglátott a kirakatban egy 
fonott piaci kosarat, és felsóhajtott: 

— De jó lenne evvel a piacra járni, milyen 
sok minden elférne benne: gyümölcs, 
krumpli, tojás, káposzta és még sok más. 

A szemfüles Bence mindjárt megnézte 
a kosár árát, és már akkor elhatározta: 

Ha törik-szakad, ezt megveszem anyu- 
kám születésnapjára." 1 

Buzgón kezdte gyűjteni a forintokat, 
és nemsokára együtt is volt a pénze az aján- 
dékra. 

— Jaj, csak meg ne vették volna — gon- 
dolta egy kis ijedséggel, és már szaladt is 
az üzletbe a kosárért. 

Szerencséjére volt még belőle. 

Belopózott az udvarukon levő szerszámos 
kamrájukba, és ott eldugta egy sötét zug- 
ba. 


— Mostanában sose megy be senki — gon- 
dolta —, nem fogják felfedezni. 

Történt pedig, hogy egyik este, amikor 
már mindenki aludt a házban, Mica cica öt 
kiscicát hozott a világra. Biztosan attól félt, 
hogy elveszik tőle kicsinyeit, ezért beosont 
a szerszámos kamrába, hogy rejtekhelyet 
keressen nekik. Sárga, világító szemével 
hamarosan felfedezte a fonott kosarat, ame- 


lyet Bence letakart a limlomok között ta- 
lált pokrócdarabkával, hogy ne lepje be a 
por. 

Megörült a kosárnak Mica cica. 

— Ennél jobb helyet nem is találhattam 
volna — gondolta, és féltve, óvva, egyen- 
ként helyezte el kicsinyeit a kosárban, aztán 
megszoptatta őket, és mintha mi sem tör- 
tént volna, visszaosont a konyhába, a fek- 
helyére. 

Ettől kezdve gyakran eltűnt Mica cica, 
hogy táplálja a kiscicáit. Csodálkozott is min- 
denki a házban, hol csavarog olyan sokat. 

Elérkezett édesanya születésnapja. Szebb- 
nél szebb virágok a vázában; az asztalon 
könyvek, csokoládé, lemezek, édesapa aján- 
dékai. 

Bence gyorsan kifutott a szerszámos kam- 
rába. A félhomályban botorkálva lelt rá 
az eldugott kosárra. Felkapta, és szaladt 
be vele. Furcsállotta, hogy sokkal nehezebb 
most, mint amikor vette. 

Hamarosan kiderült, miért. 

Nagy nyivákolással másztak elő a kiscicák 
a kosárból. Anyjukat megpillantva, tüstént 
hozzábújtak, és onnan kandikáltak Bencéék- 
re, mintha mondanák: ,, tt vagyunk, ragyo- 
gunk". 

Volt öröm, volt meglepetés! 

Bence édesanyja nagyon örült a fonott 
kosárnak, Bence pedig a tarka kiscicák- 
nak. 


Feküdj a hátadra, nyújtsd ki 
mindkét karodat a fejed mellett, 
és tarts a kezedben egy labdát. 
Lendítsd előre a karodat, ülj fel 
hirtelen, és ugyanebben a pilla- 
natban lendítsd fel a lábadat is. 
Így, ültödben vedd át a lábaddal 
a kezedből a labdát, aztán feküdj 
ismét vissza nyújtott karral és 
lábbal. A következő felülésnél 
megint a kezed veszi át a labdát. 
Adogasd folyamatosan a kezed- 
del a lábadnak és fordítva, úgy, 
hogy minden átadás után feküdj 
le. Öt-tíz alkalommal ismételd 
az adogatást. Labda helyett kis- 
párnát is használhatsz. 

Ülj a földre, támaszkodj mindkét kezeddel 
a hátad mögött. Hajlítsd be a térdedet, for- 
dítsd egymással szembe a talpaidat, és tégy 
közéjük egy közepes nagyságú labdát. Pör- 
gesd a labdát először jobbról balra, aztán bal- 
ról jobbra. Fontos, hogy a teljes talpad oda- 
simuljon a labdához! Az ujjaid is érintsék. 
Most kezdd el a föld közelében pörgetni a lab- 
dát, és kíséreld meg folytonos pörgetés közben 
4, a levegőbe emelni. Egyre feljebb emeld. Eköz- 
? ben tízszer jobbra pörgesd, tízszer balra. 

DEMETER RÓZSA 


Megkérdeztük a gyerekektől: melyek a leg- 
kedvesebb meséik? S kis idő múlva a postás 
bácsi egymás után hozta a sok-sok meserajzzal 
teli borítékot, kisebbet és nagyobbat, szebbnél 
: szebbeket. Némelyik óvodából az egész nagy- 
. csoport küldött Dörmögőnek rajzot. Annyi 
. kép érkezett és annyiféle, hogy elhatároztuk: 
. kiállítást készítünk belőlük, hadd lássa minden 
45 olvasónk. Írne, Dörmögő képtárának legújabb 

4. kiállítása. R. K. 

SZŰCS IMRE: 


KÉT PART 


Nézte egymást a két part száz éve, ezer 
éve. És mindkettő irigyelte, csodálta a má- 
sikat: 

— Hej, de csendes és hűvös minden odaát 
a fűzfák alatt. És a madarak is milyen ön- 
feledten dalolnak — sóhajtotta az egyik 
part. 

— Hogy ragyog minden odaát a homok- 
fövenyen! És milyen melegen süt a nap is — 
mondta a másik. — Szívesen átmennék egy 
kicsit sütkérezni, csak tudnám, hogy jutok 
oda? ; 


Hasonlóké gondolkodott a másik part 
egett ék szk LEÉGETT tj 
GÉNT régi at 

60. F— a d late 8 SÁR 


is. De a megoldásig egyikük sem jutott el. 
Egyszer aztán, mire tenger sok víz folyt - 
le a Dunán, nagy nyüzsgéssel, hangya- 
szorgalommal hidat vertek az emberek. 
Egyik parttól a másikig feszítették karcsú ", 
szivárvány ívét. Azóta ki-ki naponta át- 


hordja a fényt és a meleget az egyik partról 6 


a másikra, a csendes fűzfák hűvösébe meg € 
akkor telepszik le, amikor már nagyon 7 
elfáradt a munkában. 

Ilyenkor röppennek föl a madarak, és ön- 
feledt énekük parttól partig száll. Csak úgy 
zeng tőle a folyó! . 


GAZDAG ERZSI: 


P Száll, száll a pillangó 


Száll, száll a pillangó; 
rét fölött libegő, 
víz fölött villogó. 


— Rét fölött libegő, 

víz fölött villogó, 

szállj le hozzám, szállj le, 
pávaszem pillangó! 


, Nem szállok le hozzád, 
tenyeredbe zárnál. 
Szabad szállásom van 
millió virágnál." 


UDVAROM, UDVAROM... 


Beköszöntött a nyárias idő, bizonyára te is többet játszol a homokban. A szokásos homok- 
sütemény-készítést, várépítést másféle játékkal is felválthatod. A bocsok például csinos, 
tornácos házat készítettek egy oldalára állított, fehér kockacukros dobozból, és a homokra 
tették. Vékony vesszőből kerítést fontak köréje, az udvarra lombos ágakat tűztek: ezek 
voltak a fák! Kút is volt az udvaron, a kert alatt pedig egy kis patak folydogált. Te is játsz- 
hatsz hasonlót. A ház tetejét kettéhajtott, színes papírból készítheted. Vágj rajta néhány 
félkör alakú nyílást, és rajzolj rá piros filctollal vagy ceruzával cserepeket is. Nehezebb 
feladat a boltívek kivágása. Erre megkérheted nagyobb testvéredet vagy valamelyik felnőtt 
családtagot. K. M. 


UZONYI PÁL: 


A mi házunk olyan ház; 
Ablakszemén nincsen máz. . . 


A mi házunk nagykalapos; 
Nádfedele széles, lapos. . . 


A mi házunk nem is cifra; 
Kéményfüstje nem száll vissza. . . 


A mi házunk fala fehér; 
Ha vándor jön, oda befér. . . 


A mi házunk ajtószája 
becsukódik éjszakára. . . 


A mi házunk velünk alszik; 
Reggel, ha kél; szava hallik . . . 


A mi házunk mindig vár; 
Mindegy, tél van-e vagy nyár. . . 


KS 
BARS SÁRI: 

Merre száll a madár? 
Zöldlombos a határ, 
oda jár, ágra száll, 
fészket rak, muzsikál; 
csicsereg, füttyöget, 
tojásból kikölti 

a madárgyereket. 


Szól a nóta hajnal óta, 

kikelt három csízfióka; 

berzenkedik a fészekben, 

csipog, zajong, szárnya rebben, 
meglátjátok, egykettőre 

felnőtt, nagy csíz lesz belőle. t 


Sugaras az ég, 
madaras az ág, 
harmatos a fűszál, 
nyílik a virág, — 
Feri arra kószál, 
zöld barackot rág. 

Játsszunk 


most együtt! 


Kedves Szülők, Nagyszülők, 
kedves Felnőttek! 


Gyermekeink fejlettebbek, okosabbak, 
tapasztaltabbak, mint sok évvel ezelőtt szü. 
letett társaik. Önállóbbak — úgy általában. 
De sokkal kisebb gyakorlati érzékük van, 
mint szüleiknek, nagyszüleiknek az ő koruk- 
ban volt. Kevesen ismerik közülük a munka . 
örömét, kisfiúk, kislányok sora nő fel pél- 
dául anélkül, hogy szüleivel együtt főzne, ta- 
karítana, — önállóan még kevésbé. j 

Az óvodás gyerek a házimunkák közül 
naposként megtanulja a terítést, asztal- 1 
leszedést, de ennél aligha többet; nem min- 
den óvodában van másra lehetőség. Pedig. 
a kisiskolásnak, ha nem jár napközibe, sok- 
szor egyedül kell megmelegítenie az ebéd- 
jét vagy a kész húshoz frissen megfőzni 
a körítést. 

Ilyenkor nyáron több alkalom van arra, 
hogy édesanya, nagyi vagy akár apa is meg- 
tanítsa gyermekét néhány egyszerű étel 
elkészítésére. 

Főzzünk együtt paprikás krumplit és má- 


- 


sodik fogásként tejberizst. Lássuk előbb 
az elsőt. Szükséges hozzá krumpli, hagyma, 
pirospaprika, só, olaj vagy zsír, egy kis para- 
dicsompüré vagy paradicsom, 1-1 szem zöld- 
paprika. Tehetünk bele kolbászt is. Először a 
nyersanyagot készítjük elő, hogy minden 
kéznél legyen. A burgonyát megtisztítjuk, 
megmossuk, feldaraboljuk. Segíthet a gyerek 
a tisztításban, különösen akkor, ha újburgo- 
nyát használunk, amelyet — ha mégfriss —, 
elég egy régi konyharuhán jó erősen át- 
dörzsölni. Megtisztíthatja a hagymát, de a 
felaprítást magunk végezzük! A lassú tűzön 
piruló hagyma kevergetését is. A lecsó ha- 
sonlóképpen készül, mint a paprikás krumpli, 
az a különbség, hogy a megpirított hagymára, 
pirospaprikára krumpli helyett sok zöld- 


Vesz 


paprikát és paradicsomot rakunk — meg- 
mosását rábízhatjuk a gyerekre. 

A paprikás krumplihoz készítsünk salátát: 
víz, egy kevés só, ecet vagy citrom kell 
a hozzá.Tehetünk tejfölt is a kész paprikás 
krumplira és a salátára is. 

Második fogás a tejberizs: tej, egy pici 
só és cukor kell hozzá, hamar megfő. Meg- 
szórhatjuk a tetejét kakaós cukorral vagy 
málnával, esétleg tavalyról maradt befőttel. 

Nem anyukát akartuk főzni tanítani, 
és természetesen azt sem gondoljuk, hogy 
a gyerek egyedül főzzön, de ismerje a mun- 
kafolyamatokat és a nyersanyagszükségletet. 
A közös vásárlásnál édesanya mondja meg, 
hogy mihez kell az, amit vesz, és amikor 
főz, mutassa, magyarázza meg a gyereknek, 


amit csinál ; engedje őt is dolgozni. Ezzel gye- 
rekének is örömet szerez, mert igényt tart 
a munkájára, s egyúttal önálló, dolgozni tudó 
és szerető segítőtársat nevel. . . 

Játsszunk mindjárt főzőcskét! A mellék- 
let alján található az itt felsorolt sokféle 
nyersanyag. Vágja ki a gyerek a kis rajzokat, 
és ,főzzön" paprikás krumplit salátával, 
utána tejberizst. A nyersanyagokat helyezze 
a rajzunkon látható nagyobb és kisebb 
lábosba és a salátás tálra. 

Édesanya vagy nagyi vigyázzon, nehogy 
a paprikás krumpliba kakaós cukor kerüljön 
vagy a tejberizsbe hagyma. 

Jó főzőcskézést, jó étvágyat a babáknak! 


R.K. 


23) SOMORJAI ÉVA rajzai 


GYÁRFÁS ENDRE: 


DÖRMÖGŐÉK 
PINGPONGOZNAK 


Szarvas bácsi, a fagylaltos, 
agancsára csengőt aggat, 

így hirdeti mindenkinek, 

hogy kész lett a finom fagylalt. 
Triciklije körül máris 

itt tolong a gyereksereg. 
Csokit, epret, málnát kérnek — 
s vaníliát... Ki mit szeret. 
Marcit, Bercit 

ne keresd itt! 

Más dolga van a két bocsnak: 
terebélyes tölgyfa árnyán 
reggel óta pingpongoznak. 

Az ütőjük szélesebb, mint 
Tányértalpú bátyó talpa. 
Kettejük közt sűrűn pattog 

a rugalmas pingponglabda. 


— Ez lecsapás! 
Háló! 
— Csusza! 
Most Marcin a kezdés sora. 
Berci szökken, visszavágja. . . 
Száll a labda, száll... De hova? 
Szél ragadta el talán? 
Fennakadt az ág bogán? 4 
Sirály húzott el éppen, X 

az kapta be röptében? 

Nézelődik két bocsunk. 

— Fehér labda, merre szálltál? 
Fürkészik a fű között, 

böngészik a borbolyánál. 

Mindhiába. Sehol sincsen. 

— Gyűjtsünk erőt — mondja Marci. 
— Addig is, míg megtaláljuk, 

gyere, öcskös, fagylaltozni! 


Marci málnát, citromot kér, 
Berci pedig csakis csokit. 

— Fehér gömb van a csokimban 
— dörmölődik, csodálkozik. 


Elolvad a fagyi, s látják 
tölcsérben a pingponglabdát. 


Szarvas bácsi nagyot nevet: 

— Fura eset, annyit mondok. 
Ennél már csak az a furcsább, 
ha fagylalttal pingpongoztok. 

Képünkön olyan tárgyakat látsz, amelyek kapcsolódnak a vízhez. Egyikük azonban másképp kapcsolódik 
hozzá, mint a többi. Melyik az? Miért? Rajzold le Dörmögőnek ezt az egyet, és küldd el rajzodat szerkesztő- 
ségünknek! Akinek kedve van hozzá, egész képet is rajzolhat, de az az egy tárgy mindenképpen legyen rajta! 

c K. M. 

